To personer er blevet anholdt og sigtet for at have kastet store grene ned fra en motorvejsbro, så bilister måtte undvige

Ved du noget eller har du billeder fra stedet? Tip os på 1224@eb.dk eller sms/mms på 1224 (alm. takst)

Nordjyllands Politi har tirsdag anholdt to personer, der er sigtet for at have kastet store grene ned på motorvejen.

Se flere billedet og video hos Local Eyes

Det oplyser de i en pressemeddelse.

- En bilist måtte bremse kraftigt og foretage undvigemanøvre, for at ikke at blive ramt af en større gren der blev kastet ned fra broen og ned på motorvejen, skriver politiet.

Ifølge politiet opdagede et vidne to mænd, der stod på motorvejsbroen ved Hadsundsvej i Aalborg. Efter sigende oplyste vidnet, at grenene var mindst en meter lange og havde en tykkelse af mindst 5-10 cm.

To anholdt

Politiet hastede efterfølgende til stedet, men mændene slap ikke og blev fanget ved en bebyggelse i området.

Begge personer er nu anholdt, og sagen bliver nu efterforsket.

- De 2 mandlige personer på 19 og 20 år, er af udenlandske herkomst og skal nu afhøres med tolk. Der bliver begge sigtet for overtrædelse straffelovens § 252 ved at have sat andres liv i fare, oplyser politiet.

Det er dog fortsat uklar, hvor de to formodede gerningsmænd stammer fra.

Politiet har tirsdag aften meldt ud, at de to mænd vil overnatte i arresten, og det vil i morgen blive besluttet, om de skal fremstilles for en dommer med krav om varetægtsfængsling.

Heldigvis er ingen kommet til skade, men politiet vil fortsat gerne høre fra vidner, der har set noget.

Motorvejen var tidligere på eftermiddagen spærret i en times tid, men den er nu igen åbnet for trafik.

Stenkast og drab

Det er langt fra første gang, at politiet har oplevet, hvordan der er blevet kastet noget ned fra motorvejsbroer.

Flere gange har de advaret mod, at gerningsmand har kastet forskellige genstande ned på motorvejen og dermed sat andres liv i fare.

I august fik det fatale konsekvener for en tysk familie, der blev ramt af en betonklods. Moderen i bilen døde af sine kvæstelser, mens faren fortsat er i koma.

Ved du noget eller har du billeder fra stedet? Tip os på 1224@eb.dk eller sms/mms på 1224 (alm. takst)